open-index/open-wikipedia-markdown huggingface dataset:
ბეხუკალი

**ბეხუკალი** () — ქალაქი და მუნიციპალიტეტი კუბაში, მაიაბეკეს პროვინციაში.

დაარსდა 1874 წელს. ცნობილია 1831 წელს აშენებული რკინიგზის ტერმინალით, რომელიც პირველი იყო კუბასა და მთელ ლათინურ ამერიკაში. ასევე მასპინძლობს კუბის ერთ-ერთ ყველაზე პოპულარულ ტრადიციულ კარნავალს „ჩარანგას დე ბეხუკალი“ (Charangas de Bejucal). 

## დემოგრაფია
2004 წელს, მუნიციპალიტეტის მოსახლეობა 25 425 ადამიანს შეადგენდა. 120 კმ² ფართობზე მოსახლეობის სიმჭიდროვე იყო 211,9 ადამიანი კმ²-ზე.

### გამოჩენილი მაცხოვრებლები
ბეხუკალის ამჟამინდელ თუ წარსულში მაცხოვრებელ გამოჩენილ ადამიანთა შორის არიან:
*ენდი გარსია — მსახიობი, დაიბადა და 5 წლის ასაკამდე ცხოვრობდა ბეხუკალში. 
*ალბიო სირესი — აშშ-ის წარმომადგენელთა პალატის წევრი ნიუ-ჯერსის ერთ-ერთი რაიონიდან.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
გუინესი

**გუინესი** () — ქალაქი და მუნიციპალიტეტი კუბაში, მაიაბეკეს პროვინციაში. მდებარეობს ჰავანიდან 30 კმ-ით სამხრეთ-აღმოსავლეთით, მდინარე მაიაბეკეს ნაპირთან. 

მუნიციპალიტეტის საკმაოდ დიდი ნაწილი შაქრის ლერწმის პლანტაციებს უჭირავს. ასევე მოჰყავთ მარცვლეული და მისდევენ მეცხოველეობას. 

## ისტორია
ქალაქი 1737 წელს ესპანელებმა დააარსეს. მათ მოსვლამდე ამ ტერიტორიას მართავდა ინდიელი ბელადი ჰაბაგუანექსი. 

სიტყვა გუინესი პიეველად მოიხენიებულია 1598 წელს. 1837 წელს რკინიგზით დაუკავშირდა ჰავანას. 

## დემოგრაფია
2004 წელს, მუნიციპალიტეტის მოსახლეობა 68 951 ადამიანს შეადგენდა. 445 კმ² ფართობზე მოსახლეობის სიმჭიდროვე იყო 154,9 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*Guineros.com 

## სქოლიო
კატეგორია:კუბის ქალაქები
მადრუგა (კუბა)

**მადრუგა** — ქალაქი და მუნიციპალიტეტი კუბაში, მაიაბეკეს პროვინციაში. მდებარეობს პროვინციის აღმოსავლეთ ნაწილში, მატანსასსა და გუინესს შორის. დაარსდა 1803 წელს. 

## დემოგრაფია
2004 წელს, მუნიციპალიტეტის მოსახლეობა 30 640 ადამიანს შეადგენდა. 464 კმ² ფართობზე მოსახლეობის სიმჭიდროვე იყო 66 ადამიანი კმ²-ზე.

1973 წლინდა მუნიციპალიტეტი 7 რაიონად (barrios) იყოფა.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
მელენა-დელ-სური

**მელენა-დელ-სური** — ქალაქი და მუნიციპალიტეტი კუბაში, მაიაბეკეს პროვინციაში. პირველი დასახლებები 1768 წელს დაარსდა. 2010 წლამდე მიეკუთვნებოდა ლა-ჰაბანის პროვინციას. 

ჩრდილო-დასავლეთით ესაზღვრება სან-ხოხე-დე-ლას-ლახასის, აღმოსავლეთით — გუინესის, დასავლეთით კი ბატაბანოს მუნიციპალიტეტები. მის ფარგლებში მდებარეობს ქვეყნის ერთ-ერთი უდიდესი მდინარის — მაიაბეკეს შესართავი. 

## დემოგრაფია
2009 წელს, მუნიციპალიტეტის მოსახლეობა 20 646 ადამიანს შეადგენდა. 227 კმ² ფართობზე მოსახლეობის სიმჭიდროვე იყო 91 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ნუევა-პასი

**ნუევა-პასი** () — ქალაქი და მუნიციპალიტეტი კუბაში, მაიაბეკეს პროვინციაში. დაარსდა 1802 წელს. 2010 წელს გამოეყო ლა-ჰაბანის პროვინციას. 

## დემოგრაფია
2004 წელს, მუნიციპალიტეტის მოსახლეობა 24 281 ადამიანს შეადგენდა. 515 კმ² ფართობზე მოსახლეობის სიმჭიდროვე იყო 47,1 ადამიანი კმ²-ზე.

მუნიციპალიტეტი იყოფა რვა რაიონად (*barrios*).

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
იან სტენი

მინი|300პქ|იან სტენი
**იან სტენი**  (დ. 1626 — დასაფლავებულია  3 თებერვალი, 1679) — XVII საუკუნის ნიდერლანდური ფერწერის ერთ-ერთი წარმომადგენელი. მის შემოქმედებაში წამყვანია ყოფითი ჟანრი. ყოველდღიური ცხოვრების სცენებს სტენი იუმორით გადმოსცემდა.

## რესურსები ინტერნეტში
*Olga Gallery 
*Web Gallery of art 
*Artcyclopedia entry with many links
*Works and literature on Jan Steen

კატეგორია:დაბადებული 1626
კატეგორია:გარდაცვლილი 1679
კატეგორია:ნიდერლანდელი მხატვრები
კატეგორია:მხატვრები ანბანის მიხედვით
პატარა ომი (კუბა)

**პატარა ომი ** () — მეორე ომი ესპანეთისგან კუბის დამოუკიდებლობისთვის, ათწლიან ომსა (1868—1878) და დამოუკიდებლობისათვის მესამე ომს (1895—1898) შორის, რომელიც გაგრძელდა ესპანეთ-ამერიკის ომით. ომი დაიწყო 1879 წლის 26 აგვისტოს და გაგრძელდა 1880 წლამდე ამბოხებულთა დამარცხებამდე.

ომი დაიწყო იმავე მიზეზით, რა მიზეზითაც ათწლიანი ომი, და ბევრი თვალსაზრისით ეს მისი გაგრძელება იყო. «ზანხონის შეთანხმების» შედეგად  ოპოზიციონერების უმრავლესობა გამორიცხეს პოლიტიკური პროცესებიდან. უმრავლესობა მათგანმა ემიგრაციაში წასვლა გადაწყვიტა ლათინურ ამერიკაში, ევროპაში და აშშ-ში. ამდენად, კუბის ემიგრაცია უკიდურესად რადიკალიზებული იყო და მზად არ იყო ესპანეთთან კომპრომისზე წასვლაზე. ეს აისახა დიდი რაოდენობით რევოლუციური საზოგადოებების და პატრიოტული ხუნტების ჩამოყალიბებაში. კუბელი ემიგრანტები თავიანთ მდგომარეობას განიხილავდნენ როგორც დროებითს და ესპანეთთან ომისთვის ემზადებოდნენ. კალიქსტო გარსია განთავისუფლების შემდეგ გაემგზავრა ნიუ იორკში და სხვა რევოლუციონერებთან ერთად ჩამოაყალიბა კუბის რევოლუციური კომიტეტი, რომლის მიზანი იყო აჯანყების მომზადება. 1878 წელს მან გამოსცა მანიფესტი კუბაზე ესპანელთა ბატონობის წინააღმდეგ, რომელმაც გამოხმაურება პოვა სხვა რევოლუციურ ლიდერებს შორის. აგვისტოს დასაწყისში გარსია შეიარაღებულ რაზმთან ერთად გაემგზავრა კუბაზე და 1879 წლის 26 აგვისტოს დაიწყო ომი.

დასაწყისიდანვე აჯანყება მიმდინარეობდა წარუმატებლად. კუბაზე ჩასვლისას რევოლუციონერებმა ვერ მიიღეს მოსალოდნელი დახმარება ადგილობრივი მოსახლეობისგან. კამაგუეიში და ორიენტეში შეთქმულება გახსნილი იქნა მის დაწყებამდე. აჯანყებულთა ცენტრებს შორის კავშირი არ იყო დამყარებული. აჯანყებულებს არ ჰყავდათ გამოცდილი მეთაურები და არ ჰყოფნიდათ საბრძოლო მასალა. აჯანყების ლიდერებმა ვერ მოიპოვეს საზღვარგარეთის ქვეყნების მხარდაჭერა. პოლიტიკური ინფრასტრუქტურა, შემუშავებული ემიგრაციაში აღმოჩნდა არასაკმარისი აჯანყების წარმატებით მეთაურობისათვის. აჯანყების დაწყებიდან რამდენიმე კვირაში კალიკსტო გარსია ესპანელებს ჩაუვარდა ტყვედ. 1879 წელს და 1880 წლის დასაწყისში აჯანყების ლიდერების უმრავლესობა დააპატიმრეს და 1980 წლის სექტემბრისთვის აჯანყება მთლიანად ჩაახშვეს.

1881 წელს კუბაზე გავრცელდა ესპანეთის კონსტიტუციის მოქმედება, კუბამ მიიღო ესპანეთის პარლამენტში წარმომადგენლების გაგზავნის უფლება, მაგრამ პრაქტიკაში ეს იყო ყველაზე კონსერვატიული პოლიტიკოსები. რეფორმების უკმარისობის შედეგად 15 წლის შემდეგ დაიწყო ომი კუბის დამოუკიდებლობისათვის.

## იხილეთ აგრეთვე 
*ათწლიანი ომი

## ლიტერატურა 
Louis A. Perez, Jr. Cuba Between Empires 1878-1902: 1878-1902, Univ of Pittsburgh Press, 1998
ISBN 082295687X

## რესურსები ინტერნეტში
* პატარა ომი 

კატეგორია:კუბის ისტორია
კატეგორია:XIX საუკუნის ომები
საქართველოს სსრ კომუნისტური პარტიის ცენტრალურ კომიტეტთან არსებული პარტიული კომისია

**საქართველოს კომუნისტური პარტიის ცენტრალურ კომიტეტთან არსებული პარტიული კომისია**  — შეიქმნა 1953 წლის მაისში საქართველოს კომუნისტური პარტიის ცენტრალური კომიტეტის კოლეგიის ნაცვლად. კომისია ამოწმებდა სკკპ წევრებისა და წევრობის კანდიდატების მიერ პარტიული დისციკლიინის დაცვას, პასუხისგებაში აძლევდა იმ კომუნისტებს, რომლებსაც ბრალი მიუძღვით პარტიის პროგრამისა და წესდების, პარტიული და სახელმწიფო დისციპლინის, პარტიული მორალის დარღვევაში, განიხილავდა აპელაციებს საქართველოს კომპარტიის საოლქო, საქალაქო და რაიონული კომიტეტების გადაწყვეტილებათა გამო პარტიიდან გარიცხვისა და პარტიული სასჯელის შესახებ. კომისია შეისწავლიდა და აანალიზებდა პარტიული დისციპლინის განმტრიცებასა და პარტიული პოლიტიკის განხორციელებაში რესპუბლიკის კომუნისტთა პასუხისმგებლობის ამაღლებასთან დაკავშირებულ საკითხებს. კომისიას ხელმძღვანელობდა თავმჯდომარე. მის შემადგენლობაში შედიოდნენ პარტიული კომისიის წევრები და ინსტრუქტორები.
## ლიტერატურა
კატეგორია:საქართველოს კომუნისტური პარტია
კივიკანი

**კივიკანი** () — ქალაქი და მუნიციპალიტეტი კუბაში, მაიაბეკეს პროვინციაში. მდებარეობს პროვონციის სამხრეთ-დასავლეთში, ბატაბანოს ყურესთნ. სახელი მომდინარეობს ადგილობრივი ტაინოს ხალხის ენიდან. დაარსდა 1700 წელს. 

## დემოგრაფია
2004 წელს, მუნიციპალიტეტის მოსახლეობა 29 253 ადამიანს შეადგენდა. 283 კმ² ფართობზე მოსახლეობის სიმჭიდროვე იყო 103,4 ადამიანი კმ²-ზე.

მუნიციპალიტეტი იყოფა ათ რაიონად (*barrio*). 

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
სანტა-კრუს-დელ-ნორტე

**სანტა-კრუს-დელ-ნორტე** — ქალაქი და მუნიციპალიტეტი კუბაში, მაიაბეკეს პროვინციაში. 2011 წლამდე მიეკუთვნებოდა ლა-ჰაბანის პროვინციას. მდებარეობს ჩრდილოეთ სანაპიროზე, ქალაქ ჰავანასა და მატანსასს შორის, მდინარე სანტა-კრუსის შესართავთან. 

ქალაქი 1800 წელს დაარსდა და იმ დროისთვის წარმოადგენდა მეთევზეთა საზოგადოებას, მუნიციპალიტეტის სტატუსი 1931 წელს მიიღო.

მუნიციპალიტეტის ტერიტორიაზე მდებარეობს რომის ბრენდის „Havana Club“-ის საწარმო. მრეწველობის სხვა დარგებს შორისაა ენერგის წარმოება, ნავთობმოპოვება და მეთევზეობა.

## დემოგრაფია
2004 წელს, მუნიციპალიტეტის მოსახლეობა 32 576 ადამიანს შეადგენდა. 376 კმ² ფართობზე მოსახლეობის სიმჭიდროვე იყო 86,6 ადამიანი კმ²-ზე.

მუნიციპალიტეტი იყოფა ათ რაიონად (*barrio*).

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ხარუკო

**ხარუკო** () — ქალაქი და მუნიციპალიტეტი კუბაში, მაიაბეკეს პროვინციაში.

ქალაქი დაარსდა 1762 წელს და ეწოდებოდა სან-ხუან-ბაუტისტა-დე-ხარუკო. აღსანიშნავია, რომ აქ არსებულ დასახლებას კოლუმბამდელ ეპოქაში ტაიონოს ხალხის ენაზე „ახარუკო“ ერქვა. 

1940 წელს მუნიციპალიტეტი რვა რაიონად (*barrio*) დაიყო. 

## დემოგრაფია
2004 წელს, მუნიციპალიტეტის მოსახლეობა 25 658 ადამიანს შეადგენდა. 276 კმ² ფართობზე მოსახლეობის სიმჭიდროვე იყო 93 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ხატიბონიკო

**ხატიბონიკო** () — ქალაქი და მუნიციპალიტეტი კუბაში, სანქტი-სპირიტუსის პროვინციაში. მდებარეობს პროვინციულ დედაქალაქ სანქტი-სპირიტუსიდან 28 კმ-ით აღმოსავლეთით. 

## დემოგრაფია
2004 წელს, მუნიციპალიტეტის მოსახლეობა 42 708 ადამიანს შეადგენდა. 765 კმ² ფართობზე მოსახლეობის სიმჭიდროვე იყო 55,8 ადამიანი კმ²-ზე.

## მემკვიდრეობა
წმინდა იოსების სახელობის კათოლიკური ეკლესია უნიკალურია მთელ კუბაში. 

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
სანქტი-სპირიტუსი

**სანქტი-სპირიტუსი** () — ქალაქი და მუნიციპალიტეტი კუბაში, სანქტი-სპირიტუსის პროვინციის დედაქალაქი. მისი სახელი ლათინურიდან მომდინარეობს და „წმინდა სულს“ ნიშნავს. იგი კარიბის რეგიონის ერთ-ერთი საუკეთესოდ შემონახული ქალაქია. 

სანქტი-სპირიტუსის სამხრეთით მდებარეობს სასის წყალსაცავი. ქალაქის ცენტრალური პარკი ყველა ასაკის ადამიანისთვის გართობის საუკეთესო ადგილს წარმოადგენს. 

## ისტორია
ქალაქი 1514 წელს დიეგო ველასკეს დე კუელიარმა დააარსა მდინარე ტუონუკის ნაპირზე. რვა წლის შემდეგ, მან მდინარე იაიაბოს ნაპირებთან გადაინაცვლა, სადაც დღემდე მდებარეობს. 1586 წელს, ინგლისემლა მეკობრეებმა ქალაქი ცეცხლს მისწეს და წერილობითი ინფორმაცია მისი დაარსების შესახებ სამუდამოდ დაიკარგა. სანქტი-სპირიტუსი დღეს რეგიონის პოლიტიკური, ეკონომიკური და სამხედორ ცენტრია. ქალაქში მარავლადაა XVII-XVIII საუკუნეებში აშენებული სასტუმროს ტიპის ნაგებებები. ამჟამად ტურისტების უკმაყოფილებას იწვევს ის ფაქტი, რომ კოლონიური ცენტრი ეროვნულ მონუმენტადაა გამოცხადებული. 

## ეკონომიკა
მუნიციპალიტეტსი ეკონომიკა ძირითადად შაქრის ლერწამს, თამბაქოს, მეცხოველეობას და მეთევზეობას ემყარება. 

## დემოგრაფია
2004 წელს, მუნიციპალიტეტის მოსახლეობა 133 843 ადამიანს შეადგენდა. 1 151 კმ² ფართობზე მოსახლეობის სიმჭიდროვე იყო 116,3 ადამიანი კმ²-ზე.

## იხილეთ აგრეთვე
*კუბის ქალაქების სია
*კუბის მუნიციპალიტეტები

## რესურსები ინბტერნეტში
*ინფორმაცია ტურისტებისთვის 
* Historic City webpage

## სქოლიო
კატეგორია:კუბის ქალაქები
სან-ხოსე-დე-ლას-ლახასი

**სან-ხოსე-დე-ლას-ლახასი** () — ქალაქი და მუნიციპალიტეტი კუბაში, ახლადჩამოყალიბებული მაიაბეკეს პროვინციის დედაქალაქი. ეს უკანასკნელი 2011 წლიდან გამოეყო ლა-ჰაბანის პროვინციას. მდებარეობს პროვინციის ცენტრალურ-ჩრდილოეთ ნაწილში, კვეთს კარეტერა-სენტრალის ავტომაგისტრალი. დაარსდა 1778 წელს. 

ქალაქში მდებარეობს ჰავანის აგრარული უნივერსიტეტი, ისევე როგორც საქვეყნო მნიშვნელობის აგრარული მეცნიერებების სხვა მრავალი სამეცნიერო დაწესებულება. 

## დემოგრაფია
2004 წელს, მუნიციპალიტეტის მოსახლეობა 69 375 ადამიანს შეადგენდა. საკუთრივ ქალაქში 37 000 ადამიანი სახლობს.  591 კმ² ფართობზე მოსახლეობის სიმჭიდროვე იყო 117,4 ადამიანი კმ²-ზე.

## ეკონომიკა
სან-ხოსე-დე-ლას-ლახასი პროვინციის ეკონომიკის მთავარი კვანძია, მნიშვნელოვანი ინდუსტრიებით (მეტალურგია, მექანიკა, ელექტრონიკა, სამშენებლო მასალები, ქიმიკატები, სპირტიანი სასმელები) და კარგად განვითარებული სასოფლო-სამეურნეო სექტორით.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
Charlie Brown (Coldplay-ს სიმღერა)

**Charlie Brown** — ბრიტანული როკ-ჯგუფ Coldplay-ს სინგლი. იგი გამოიცა 2011 წლის 21 ნოემბერს, როგორც პრომო დისკი. ეს არის მესამე სინგლი ჯგუფის მეხუთე სტუდიური ალბომიდან Mylo Xyloto.

## სიმღერების სია
## მუსიკალური ვიდეო
2011 წლის 6 დეკემბერს ჯგუფმა „იუთუბზე“ გამოუშვა პრომო-ვიდეო, რომელშიც წარმოდგენილია სხვადასხვა კონცერტის ნაწყვეტები. უილ ჩემპიონმა მოგვიანებით განაცხადა, რომ ასევე გამოვიდოდა სრულყოფილი მუსიკალური კლიპი.

ოფიციალური მუსიკალური კლიპი, 2011 წლის ნოემბერ-დეკემბრიდან 2012 წლის იანვრამდე გადაღების შემდეგ გამოვიდა 2012 წლის 3 თებერვალს.

## რესურსები ინტერნეტში
*ჯგუფის ოფიციალური საიტი

## სქოლიო 
კატეგორია:2011 წლის სინგლები
კატეგორია:2011 წლის სიმღერები
კატეგორია:Coldplay-ს სიმღერები
ვერტიენტესი

**ვერტიენტესი** () — ქალაქი და მუნიციპალიტეტი კუბაში, კამაგუეის პროვინციაში. მდებარეობს ზღვის დონიდან 70 მ სიმაღლეზე. 

## დემოგრაფია
ვერტიენტესის მუნიციპალიტეტის ფართობია 2005 კმ². 2004 წლის აღწერის მონაცემებით მუნიციპალიტეტში ცხოვრობდა 53,299 ადამიანი. მოსახლეობის სიმჭიდროვე 26,6 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ბუენა-ვისტას ყურე

**ბუენა-ვისტას ყურე** () — ყურე ატლანტის ოკეანეში, კუბის დაახლოებით ცენტრალური ნაწილის ჩრდილოეთით. მდებარეობს სანქტი-სპირიტუსის, ვილია-კლარისა და სიეგო-დე-ავილის პროვინციებში. ყურე ვრცელდება ხმელეთსა და არქიპელაგს შორის. უხვადაა რიფები, რომლებიც ქმნიან ყურის ჩრდილოეთ საზღვარს, სადაც ვრცელდება საბანა-კამაგუეის არქიპელაგში შემავალი არაერთი კუნძული. ბუენა-ვისტას ყურე თავის ჩრდილო-დასავლეთ მხარეს იხსნება ნიკოლასის სრუტისკენ, ხოლო ჩრდილო-აღმოსავლეთით ძველი ბაჰამის სრუტისკეს. 

ბუენა-ვისტას ყურის სამხრეთ სანაპიროზე შექმნილია კაგუანესის ეროვნული პარკი. რიფები შეიცავენ დაახლოებით 20-მდე ენდემურ სახეობას. 2000 წელს ტერიტორია გამოცხადდა ბიოსფერულ ნაკრძალად. 2002 წელს შეუერთდა რამსარის კონვენციას. 

## რესურსები ინტერნეტში
* SNAP.cu    

## სქოლიო
კატეგორია:კუბის ყურეები
საქართველოს მათემატიკური საზოგადოება

**საქართველოს მათემატიკური საზოგადოება** — სსრკ-ის ერთ-ერთი მათემატიკური საზოგადოება. ჩამოყალიბდა 1962 წელს. საქართველოს მათემატიკური საზოგადოების პირველი პრეზიდენტი იყო ვიქტორ კუპრაძე (1962—1966), შემდგომში ლევან გოკიელი, არჩილ ხარაძე. 1976 წლიდან საქართველოს მათემატიკური საზოგადოების პრეზიდენტია ლევან მაღნარაძე. საქართველოს მათემატიკური საზოგადოება აერთიანებდა სამეცნიერო-კვლევით დაწესებულებებში, უმაღლეს და საშუალო სკოლებში მომუშავე მათებატიკოსებს. მის საჯარ სხდომებზე ისმენდნენ როგორც მიმოხილვითს, ისე ორიგინალურ მოსხენებებს. საზოგადოება თავის მუშაობაში დიდ ადგილს უთმოდბა საშუალო და უმაღლეს სასწავლებლებში მათემატიკის საკითხს.

## ლიტერატურა
კატეგორია:საქართველოს სსრ საზოგადოებები
კატეგორია:მათემატიკა
რამსარი

**რამსარი** () — ქალაქი ჩრდილოეთ ირანში, მაზანდარანის ოსტანში.  რამსარის შაჰრისტანის ადმინისტრაციული ცენტრი. მდებარეობს კასპიის ზღვის სამხრეთ სანაპიროზე. 

1971 წელს ქალაქში ხელი მოაწერეს რამსარის კონვენციას. 

## რესურსები ინტერნეტში
* Ramsar's tourism 
* Ramsar's radioactivity
* Photos of Ramsar (Permission to use and copy these photos is hereby granted provided the above copyright notice appears in all the copies and modified versions of photos.)
* ramsar

კატეგორია:ირანის ქალაქები
ძველი ბაჰამის სრუტე

**ძველი ბაჰამის სრუტე** (Old Bahama Channel) — სრუტე ატლანტის ოკეანეში, კუბის ჩრდილოეთ სანაპიროსთან. ვრცელდება დიდი ბაჰამის მარჩხობსა და საბანა-კამაგუეის არქიპელაგს შორის. სიგრძე დაახლოებით 161 კმ, სიგანე 24 კმ. ჩრდილო-დასავლეთით უერთდება ნიკოლასის სრუტეს, ჩრდილოეთით სანტარენის სრუტეს. სამხრეთით ვრცელდება საბანა-კამაგუეის არქიპელაგი მრავალრიცხოვანი კუნძულებით. ყოფს ვესტ-ინდოეთის ჩრდილოეთ სანაპიროს ორ თანაბარ ნაწილად. 

ძველი ბაჰამის სრუტე გამოყოფს ბაჰამის კუნძულებს კუბის ჩრდილოეთ სანაპიროსაგან.

## სქოლიო
კატეგორია:კარიბის ზღვის სრუტეები
ნიადაგის დაჭაობება

**ნიადაგის დაჭაობება** — ნიადაგის პერიოდული ან მუდმივი ჭარბტენიანობა, რომელსაც იწვევს ზედაპირული ან გრუნტის წყალი. ასეთი ნიადაგისათვის ძირითადად დამახასიათებელია ანაერობული პროცესები.

## იხილეთ აგრეთვე
*ჭაობიანი ნიადაგი

## ლიტერატურა
კატეგორია:ნიადაგთმცოდნეობა
საქართველოს მებაღეობის, მევენახეობისა და მეღვინეობის სამეცნიერო-კვლევითი ინსტიტუტი

**საქართველოს სსრ სასოფლო-სამეურნეო წარმოების სახელმწიფო კომიტეტის საქართველოს მებაღეობის, მევენახეობისა და მეღვინეობის სამეცნიერო-კვლევითი ინსტიტუტი** — დაარსდა 1956 წელს თბილისში მევენახეობისა და მეღვინეობის საკავშირო სამეცნიერო-კვლევითი ინსტიტუტის ბაზაზე, რომელიც შექმნილი იყო 1930 წელს სოლომონ ჩოლოყაშვილის ინიციატივით.

## ლიტერატურა
კატეგორია:საქართველოს სამეცნიერო-კვლევითი ინსტიტუტები
გუამა (კუბა)

**გუამა** () — ქალაქი და მუნიციპალიტეტი კუბაში, სანტიაგო-დე-კუბის პროვინციაში. მდებარეობს პროვინციის სამხრეთ-დასავლეთ ნაწილში და მოიცავს კარიბის ზღვის სანაპირო ზოლს. მუნიციპალური ცენტრი მდებარეობს დასახლება ჩირივიკოში. სახელი ეწოდა ადგილობრივი ტაინოს ხალხის ბელად გუამას პატივსაცემად, რომელიც 1530-იან წლებში ესპანელთა წინააღმდეგ აჯანყებებს აწყობდა. 

მუნიციპალიტეტს აღმოსავლეთიდან დასავლეთის მიმართულებით კვეთს გრანმის გზა. 

## დემოგრაფია
2004 წელს, მუნიციპალიტეტის მოსახლეობა 35 516 ადამიანს შეადგენდა. 965 კმ² ფართობზე მოსახლეობის სიმჭიდროვე იყო 36,8 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*Guama 

## სქოლიო
კატეგორია:კუბის ქალაქები
მელია (კუბა)

**მელია** () — ქალაქი და მუნიციპალიტეტი კუბაში, სანტიაგო-დე-კუბის პროვინციაში. მდებარეობს პალმა-სორიანოსგან 20 კმ-ით ჩრდილოეთით, ოლგინის პროვინციის საზღვართან.  

## დემოგრაფია
2004 წელს, მუნიციპალიტეტის მოსახლეობა 33 667 ადამიანს შეადგენდა. 335 კმ² ფართობზე მოსახლეობის სიმჭიდროვე იყო 100,4 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
კაიო-კოკო

**კაიო-კოკო** () — კუნძული ცენტრალურ კუბაში. მდებარეობს სიეგო-დე-ავილის პროვინციაში. შედის ხარდინეს-დელ-რეის არქიპელაგის შემადგენლობაში. კუნძულს მართავს მორონის მუნიციპალიტეტი. კოლონიურ პერიოდში წარმოადგენდა მეკობრეებისაგან თავშესაფარ ადგილს. 1995 წლამდე იყო მეთევზეთა დასახლება. აქვე მოიპოვებდნენ ნახშირს. კაიო-კოკო ხელოვნური 27 კილომეტრიანი გზით დაკავშირებულია კონტინენტთან. გზის მშენებლობამ გამოიწვია მიქცევისა და მოქცევის წყლის რეჟიმის დარღვევა და წყლის ორგანიზმების ციკლის მოშლა. თუმცა ყველაფრის მიუხედავად, აქ მაინც არის შესაძლებელი გარეული ფლამინგოების ნახვა, რომლებიც მცირეწყლიან აკვატორიებში ცხოვრობენ. დინების აღდგენის მიზნით შემდგომ წლებში წყლისთვის შექმნეს მრავალი ნაპრალი. პლაჟი კეთილმოწყობილა, უხვადაა მარჯნის რიფები. კაიო-კოკო აგრეთვე დაკავშირებულია ახლომდებარე კუნძულებთან: კაიო-გილერმოსთან (დასავლეთით) და კაიო-რომანოსთან (აღმოსავლეთით). კუნძულზე გვხვდება ჭაობები და მასიური ტყეები. 

კაიო-კოკოს ფართობია 370 კმ². სახელწოდება უკავშირდება თეთრ იბისს, რომლის ადგილობრივი სახელია კოკო ჩიტი. განვითარებულია სპორტულ-რეკრეაციული დაივინგი. კუნძულზე არის საერთაშორისო მნიშვნელობის ხარდინეს-დელ-რეის აეროპორტი.

## რესურსები ინტერნეტში
*www.cayocococuba.net  

## სქოლიო
კატეგორია:კუბის კუნძულები
კატეგორია:კუნძულები ანბანის მიხედვით
კაიო-გილერმო

**კაიო-გილერმო** () — კუნძული ატლანტის ოკეანეში. ფართობი 15 კმ². მდებარეობს კუბის ჩრდილოეთ სანაპიროსთან. შედის სიეგო-დე-ავილის პროვინციაში. წარმოადგენს პოპულარულ ტურისტულ ცენტრს. დაკავშირებულია ახლომდებარე კუნძულ კაიო-კოკოსთან. კეთილმოწყობილია სანაპირო, რომელიც მიჩნეულია ქვეყნის ერთ-ერთ საუკეთესო პლაჟად. ბევრია მარჯნის რიფები. 

განვითარებულია დაივინგი. კაიო-გილერმოს სამხრეთ ნაწილში არის მანგროვიანი ტყეები. კუნძულიდან დაახლოებით 40 კილომეტრში მდებარეობს საერთაშორისო მნიშვნელობის ხარდინეს-დელ-რეის აეროპორტი.

## იხილეთ აგრეთვე
* კაიო-კოკო

## რესურსები ინტერნეტში
* კაიო-გილერმო  

კატეგორია:კუბის კუნძულები
კატეგორია:კუნძულები ანბანის მიხედვით
ჭაობის ნიადაგი

**ჭაობის ნიადაგი**  — ნიადაგის ტიპი, რომელიც წარმოიშობა ჭარბტენიან პირობებში. ტენიანობის ხარისხის, წყლის ქიმიზმისა და მთელი რიგი სხვა პირობების ზეგავლენით. ჭაობის ნიადაგის შედგენილობა, თვისებები და პროფილი სხვადასხვანაირია. უმთავრესად გავრცელებულია ჩრდილოეთ ნახევარსფეროს ზომიერად ტენიანი ჰავის პირობებში, კერძოდ, ტაიგის ტყისა და ტუნდრის ზონებში.

საქართველოში მათი ყველაზე დიდი მასივები კოლხეთის დაბლობის დასავლეთ ნაწილშია.  გარდა ამისა, სპორადულად გვყვდება აღმოსავლეთ საქართველოს მტასა და ბარში, სამხრეთ საქართველოსა და სამხრეთ ოსეთში. საქართველოში ძირითადად გავრცელებულია მინერალურ-ჭაობიანი და ორგანულ-ჭაობიანი ნიადაგები. 

ჭაობიანი ნიადაგისთვის დამახასიათებელია ტორფის წარმოქმნა-დაგროვება და მინერალური ნაწილის გალებება, რაც ჭარბტენიანობითაა გამოწვეული. ახასიათებს მძიმე მექანიკური შედგენილობა, ზოგ შემთხვევაში პროფილის შუა ნაწილში გოგირდწყალბადის დაგროვება, არადამაკმაყოფილებელი ფიზიკური თვისებები: მაღალი კაპილარული და დაბალი არაკაპილარული ფორიანობა, დაჯდომისა და თქვირების დიდი უნარი, ფილტრაციის დაბალი დონე, მაღალი ტენტევადობა. ჭაობის ნიადაგიდაშრობის შემდეგ იძლევა ნაყოფიერი მიწების დიდ ფონდს, რომელსაც იყენებენ სხვადასხვა სასოფლო-სამეურნეო კულტურების, განსაკუთრებით სუბტროპიკული და ტექნიკური კულტურების მოყვანა-გაშენებისათვის.
## ლიტერატურა
კატეგორია:ნიადაგთმცოდნეობა
მონკადას ყაზარმა

მინი|მარცხნივ||250პქ|მონკადას ყაზარმა
**მონკადას ყაზარმა** — სამხედრო ყაზარმა კუბის ქალაქ სანტიაგო-დე-კუბაში. სახელი ეწოდა კუბის დამოუკიდებლობისათვის ომის გმირის, გენერალ გილერმო მონკადას პატივსაცემად. 1953 წლის 26 ივლისს ყაზარმა გახდა რევოლუციონერების თავდასხმის ობიექტი, რომელთაც ხელმძღვანელობდა ფიდელ კასტრო. ეს თავდასხმა საფუძვლად დაედო კუბის რევოლუციას. თავდასხმის თარიღი - 26 ივლისი -  ეწოდა რევოლუციურ მოძრაობას, რომელმაც 1959 წელს დაამხო ფულხენსიო ბატისტას რეჟიმი. 

## იხილეთ აგრეთვე
* კუბის რევოლუცია

## რესურსები ინტერნეტში
*"History Will Absolve Me"
* Журнал «Вокруг Света». Статья «День первый: Монкада»

კატეგორია:კუბის ისტორია
კატეგორია:კუბის რევოლუცია
კაგუანესის ეროვნული პარკი

**კაგუანესის ეროვნული პარკი** () — ეროვნული პარკი კუბაში. მდებარეობს სანქტი-სპირიტუსის პროვინციის ჩრდილოეთ ნაწილში, იაგუახაის მუნიციალიტეტში, ატლანტის ოკეანის სიახლოვეს. პარკის ფართობია 204,87 კმ². მის ფარგლებშია ვრცელი ჭაობიანი ტერიტორიები. კაგუანესის ეროვნული პარკი ვრცელდება ნახევარკუნძულის გასწვრივ და შეიცავს 10-მდე მომცრო რიფს, რომლებიც ბუენა-ვისტას ყურემდე აღწევენ.

პარკის შემადგენლობაშია მღვიმეები, თაღები და ნიშები, რომლებიც ოკეანისკენ იშლებიან. პარკის ტერიტორიაზე გამოვლინებულია 79 მღვიმე. ეკოსისტემა შეიცავს 200-მდე სახეობას, რომელთაგან 24 სახეობა ენდემურია. სანაპირო რაიონებში და დაჭაობებულ ტერიტორიებზე გვხვდება 112 სახეობის ფრინველი.

განვითარებულია ღამურების დიდი პოპულაცია.

## სქოლიო
კატეგორია:კუბის ეროვნული პარკები
Adagio Biagio

***Adagio Biagio*** — იტალიელ მომღერალ და მუსიკოს ბიაჯო ანტონაჩის მეორე სტუდიური ალბომი, რომელიც 1991 წლის 14 იანვარს გამოვიდა ლეიბლზე Philips. მისი პროდიუსერი რობერტო კოსტა იყო. ალბომში შესული ყველა სიმღერის ავტორი ბიაჯო ანტონაჩია. თუმცა, ცნობილია, რომ სათაური, *Adagio Biagio*, ანტონაჩის 1927 წელს ანჯელო რამირო ბორელასა და ვიტორიო მასკერონის მიერ პაოლო ბერნარდისთვის დაწერილმა იმავე სახელწოდების სიმღერამ შთააგონა. მუსიკოსმა მასში, როგორც ალბომის გამხსნელ სიმღერაში, გარკვეული ცვლილებები შეიტანა.

ანტონაჩის სადებიუტო ალბომის მსგავსად, განსაკუთრებული წარმატება ვერც *Adagio Biagio*–ს ხვდა წილად, მაგრამ, სიმღერებმა Danza sul mio petto და Però ti amo სხვადასხვა რადიოს ეთერში წარმატება იქონიეს და მომღერალმა მსმენელის გარკვეული ყურადღება დაიმსახურა.

## სიმღერების სია 
#Adagio Biagio - 0:29
#Se tu fossi come - 4:27
#Danza sul mio petto - 4:59
#Però ti amo - 4:00
#Baciami stupido - 3:20
#Cercasi disperatamente amore - 4:28
#Tra le righe - 5:27
#Orchidea - 3:46
#Il festival di Gabicce Mare - 3:56
#Terremoto - 4:12
#Yvette, Yvette - 3:46

## სქოლიო
კატეგორია:პოპ-ალბომები
კატეგორია:ბიაჯო ანტონაჩის ალბომები
კატეგორია:1991 წლის ალბომები
სანტიაგო-დე-კუბა

**სანტიაგო-დე-კუბა** () — ქალაქი სამხრეთ-აღმოსავლეთ კუბაში, სანტიაგო-დე-კუბის პროვინციაში. ქვეყნის დედაქალაქ ჰავანიდან მდებარეობს 870 კმ-ში. მუნიციპალიტეტის ფართობია 1,023,8 კმ². ისტორიულად სანტიაგო-დე-კუბა დიდი ხანია რაც მნიშვნელობით ქვეყნის მეორე ქალაქია. წარმოადგენს კუბის უმნიშვნელოვანეს სამრეწველო ცენტრსა და საპორტო ქალაქს. 2004 წლის აღწერის მონაცემებით ქალაქში ცხოვრობდა 494,337 ადამიანი. 

ქალაქი დაარსდა 1514 წელს ესპანელი კონკისტადორის დიეგო ველასკეს-დე-კუელიარის მიერ. 1516 წელს დასახლება ხანძრის შედეგად განადგურდა, თუმცა ქალაქი მალევე აღადგინეს. პირველი კათედრალი აშენდა 1528 წელს. 1522-1589 წწ. იყო კუბაში შექმნილი ესპანური კოლონიის დედაქალაქი. 1553 წელს ქალაქი გაძარცვეს ფრანგმა, ხოლო 1662 წელს კრისტოფერ მინგსის მეთაურობით ბრიტანელმა ჯარისკაცებმა. XVIII საუკუნის ბოლოსა და XIX საუკუნის დასაწყისისათვის 
ქალაქში ჩამოსახლდნენ ფრანგი იმიგრანტები. ქალაქის პირველი მერი იყო მოგზაური ერნან კორტესი.  

სანტიაგო-დე-კუბა იყო ესპანეთ-ამერიკის ომის ცენტრი. 1953 წლის 26 ივლისს ფიდელ კასტრო რევოლუციონერ ჯგუფთან ერთად თავს დაესხა ქალაქში არსებულ სამხედრო ყაზარმას. 1959 წლის 1 იანვარს ფიდელ კასტრომ აქ აღნიშნა კუბის რევოლუციის გამარჯვება. 

ქალაქი განთქმულია თავისი კულტურით. არაერთი ცნობილი კუბელი მუსიკოსი და კომპოზიტორი დაბადებულია სწორედ სანტიაგო-დე-კუბაში.
ცნობილია ასევე თავისი ტრადიციული ცეკვებით და კარნავალებით. მოსახლეობის დიდი ნაწილი მიეკუთვნება აფრო-კუბურ რელიგიურ რწმენას, ე.წ. სანტერიას. არის არქიტექტურული ძეგლები, რომლებიც მიეკუთვნებიან ბაროკოსა და ნეოკლასიკურ სტილს. განსაკუთრებულ ყურადღებას იპყრობს ტყიანი პარკები, ციცაბო ქუჩები და ა.შ. ადგილობრივი ციტადელი სახელწოდებით სან-პედრო-დე-ლა-როკა შეყვანილია იუნესკოს მსოფლიო მემკვიდრეობის სიაში. ქალაქიდან 20 კილომეტრის მოშორებით მდებარეობს ბაკონაოს ბიოსფერული ნაკრძალი (ფართობი 848,57 კმ²). 

სანტიაგო-დე-კუბა მდებარეობს სიერა-მაესტრას მთისწინეთში, კლიმატი თბილი და ნოტიოა. განვითარებულია სოფლის მეურნეობა. 
სპილენძის, რკინის, მანგანუმის, შაქრისა და ხილის წარმოების ცენტრი. გააქვთ შაქარი, თამბაქო, ყავა. ქალაქში არის უნივერსიტეტი (დაარსდა 1947), სამედიცინო სკოლა, სტადიონი, კათედრალი და რამდენიმე მუზეუმი.

## დაძმობილებული ქალაქები
*  – კარტახენა 
*  – როსარიო 
*  – პარანა 
*  – სანტიაგო-დე-კომპოსტელა 
*  – ლისაბონი 
*  – მარაკაიბო 
*  – მარაკაი 
*  – ოკლენდი 
*  – კერეტარო
*  – შანხაი

## გალერეა

ფაილი:Revolutionsdenkmal in Santiago de Cuba.jpg
ფაილი:Santiago de Cuba - Parque Cespedes and House of Don Diego Velasquez.jpg
ფაილი:Santiago abends.jpg
ფაილი:Castillo del Morro by Glogg 4.jpg

## იხილეთ აგრეთვე
*კუბის მუნიციპალიტეტები
*კუბის ქალაქების სია
*მონკადას ყაზარმა

## რესურსები ინტერნეტში
* სანტიაგო-დე-კუბა  
* სანტიაგო-დე-კუბა  
* სანტიაგო-დე-კუბა 

## სქოლიო
კატეგორია:კუბის ქალაქები
საქართველოს სსრ კომუნისტური პარტიის ცენტრალურ კომიტეტთან არსებული პარტიული სკოლა

**საქართველოს კომუნისტური პარტიის ცენტრალურ კომიტეტთან არსებული პარტიული სკოლა** — პარტიულ, საბჭოთა და კომკაშირულ მუშაკთა კადრების მოსამზადებელი სასწავლებელი. გაიხსნა 1921 წლის 19 ივნისს თბილისში. პარტიულ სკოლაში იღებდნენ 18—25 წლამდე ასაკის კომუნისტებსა და კომკავშირლებს პარტიული და კომკავშირული კომიტეტების რეკომენდაციით. სკოლაში 2 განყოფილება იყო — პროპაგანდისა და პსარტიულ-საორგანიზაციო მუშაობისა (ქართული და რუსული სექტორები). თავდაპირველად სკოლაში სწავლების ვადა 2—3 თვე იყო, შემდეგ სასწავლო პროგრამები გაფართოვდა და სწავლების ვადა ჯერ 1, შემდეგ 2 და 3 წელი გახდა. სკოლაში მუშაობდა პროპაგანდის, პირველადი პარტიული ორგანიზაციის მდივნების, პროფკავშირული მუშაკებისა და სხვათა კურსები. 1937 წელს იგი გადაკეთდა პროპაგანდისტტა სკოლად, 1938 — ერთლიან რესპუბლიკურ პარტიულ კურსებად, 1946 წლიდან — ორწლიან, ხოლო 1952 წლიდან — სამწლიან პარტიულ სკოლად, რომელმაც 1958 წლის აგვისტომდე იარსება. აღნიშნულ სკოლაში იყომარქსიზმ-ლენინიზმის, ეკონომიკური მეცნიერებათა, დიალექტიკური და ისტორიული მატერიალიზმის, ისტორიის მეცნიერებათა , ენებისა და ლიტერატურის კათედრები. ცალკე თემებზე ლექციებს კითხულობდნენ პასუხისმგებელი პარტიული მუშაკები.
## ლიტერატურა
კატეგორია:საქართველოს კომუნისტური პარტია
საპატის ჭაობი

**საპატის ჭაობი** ( ***სიენაგა-დე-საპატა***) — ვრცელი ჭარბტენიანი ტერიტორია კუბაში. მდებარეობს საპატის ნახევარკუნძულზე, მატანსასის პროვინციაში, ქვეყნის დედაქალაქ ჰავანიდან სამხრეთ-აღმოსავლეთით 150 კილომეტრში. საპატის ჭაობის ფართობია 4354,3 კმ². ტერიტორიის ყველაზე მაღალი ადგილის სიმაღლეა 10 მეტრი. სიღრმე იცვლება 2-იდან 600 მ-მდე. ყველაზე დიდი სიღრმეები აღინიშნება ბატაბანოს ყურის სიახლოვეს. წელიწადის ყველაზე თბილი სეზონი მაის-ოქტომბრის მონაკვეთში შეინიშნება, სადაც ჰაერის ტემპერატურა 30°C უტოლდება. ნოემბრიდან-აპრილის ჩათვლით ჰაერის ტემპერატურის საშუალო მაჩვენებელია 20°C.

ჭაობებში გვხვდება 900-მდე სახეობის მცენარე, ორნითოფაუნა ითვლის 175 სახეობას, გვხვდება 31 სახეობის ქვეწარმავალი და 1000-მდე სახეობის უხერხემლო. მათი გარკვეული ნაწილი კუბის ენდემებია. ჭაობის ტერიტორიას დაახლოებით 65 სახეობის გადამფრენი ფრინველი სტუმრობს; გვხვდება ენდემური კუბური ნიანგი, რომელიც აგრეთვე ახლო მდებარე კუნძულ ხუვენტუდის ჭაობებში ბინადრობს. საპატის ჭაობში გამოიყოფა რამდენიმე ნაკრძალის ზონა. წარმოადგენს ყველაზე დიდ დაცულ ტერიტორიას არა მხოლოდ კუბაში, არამედ მთელ ვესტ-ინდოეთში.

1971 წელს რამსარის კონვენციის თანახმად საპატის ჭაობს მიენიჭა სტატუსი: „საერთაშორისო მნიშვნელობის ჭარბტენიანი ტერიტორია“. 2001 წელს ამ კონვენციამ დაიმატა 4,520 კმ² ჭაობიანი ტერიტორია.

## იხილეთ აგრეთვე
* კუბის გეოგრაფია 
* დაცული ლანდშაფტი 
* რამსარის კონვენცია

## სქოლიო
კატეგორია:კუბის გეოგრაფია
პალმა-სორიანო

**პალმა-სორიანო** — ქალაქი და მუნიციპალიტეტი კუბაში, სანტიაგო-დე-კუბის პროვინციაში.

ქალაქი მდებარეობს მდინარე კაუტოს ზემო დინების ნაპირებზე. დაარსდა 1825 წელს, აქ არსებული რანჩოების გაერთიანების შედეგად. აქ გადმოასვენეს კუბის დამოუკიდებლობისათვის მებრძოლი გმირის — ხოსე მარტის ცხედარი, სანამ ის საბოლოო განსასვენებელს სანტიაგო-დე-კუბაში ჰპოვებდა. 

## დემოგრაფია
2004 წელს, მუნიციპალიტეტის მოსახლეობა 124 585 ადამიანს შეადგენდა. 846 კმ² ფართობზე მოსახლეობის სიმჭიდროვე იყო 147,3 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*City webpage

## სქოლიო
კატეგორია:კუბის ქალაქები
კალიქსტო გარსია

**კალიქსტო გარსია** () (დ.  4 აგვისტო, 1839,   ოლგინი, კუბა  — გ. 11 დეკემბერი, 1898, ნიუ-იორკი, აშშ) — კუბელი გენერალი, ერთ-ერთი გამოჩენილი მოღვაწე ესპანეთისგან  კუბის დამოუკიდებლობისათვის ბრძოლაში., ათწლიანი ომის, პატარა ომის, კუბის დამოუკიდებლობისათვის ომის  და ესპანეთ-ამერიკის ომის მონაწილე.

## ბიოგრაფია 
გარსია დაიბადა ქალაქ ოლგინში, კუბელი კრეოლების ოჯახში. ის ოყო კალიქსტო გარსია დე ლუნა ი ისკიერდოს () შვილიშვილი, რომელიც იბრძოდა კარაბობოს ბრძოლაში ვენესუელაში. გარსია იყო მაღალი, ძლიერი და განათლებული ადამიანი და როგორც შეეფერებოდა იმ დროისთვის მაღალი რანგის პიროვნებებს, გარდა იმისა, რომ დაქორწინებული იყო, მას ჰყავდა მრავალი საყვარელი და მათგან უკანონო შვილები. მის შვილებიდან უმრავლესობა და მათ შორის კარლოს გარსია და კალიქსტო ენამორადო  იბრძოდა მის არმიაში.

მინი|მარცხნივ||300პქ|გარსია (მარცხნივ) ამერიკელ ბრიგადის გენერალ უილიამ ლადლოუსთან ერთად ()  ამერიკული არმიის კუბაში შესვლის დროს
1868 წლის ოქტომბერში გარსია შეუერთდა კუბის განმათავისუფლებელ არმიას და მეთაურობდა სამხედრო ოპერაციებს ორიენტეს პროვინციაში. 1874 წლის სექტემბერში ტყვედ ჩავარდა. გარსია გაგზავნეს ესპანეთში, იქიდან ის გაემგზავრა პარიზში და შემდეგ ნიუ იორკში, სადაც  სხვა რევოლუციონერებთან ერთად ჩამოაყალიბა კუბის რევოლუციური კომიტეტი, რომლის მიზანი იყო აჯანყების მომზადება. 1880 წელს  «ზანხონის შეთანხმების» შემდეგ დაბრუნდა კუბაში და პატარა ომის დროს შეუერთდა ანტონიო მასეოს, ომის დასრულების შემდეგ ის კვლავ გააგზავნეს ესპანეთში. გარსიამ მოახერხა ესპანეთიდან გაქცევა და 1896 წელს ჩავიდა  ორიენტეს პროვინციაში. კუბის დამოუკიდებლობისათვის ომის დროს გარსია იყო განმათავისუფლებელი არმიის მეთაურის მოადგილე და ამ რანგში მოიპოვა რამდენიმე მნიშვნელოვანი გამარჯვება.

ესპანეთ-ამერიკის ომის დროს გარსია დაეხმარა ამერიკელებს კუბაში შესვლაში. გარსიას ჯარმა გუანტანამოსთან ამერიკელ საზღვაო ქვეითებს აღმოუჩინა ეფექტიანი მხარდაჭერა. თუმცა გარსიამ აღმოუჩინა ამერიკელებს დახმარება მათ საბრძოლო მოქმედებებში, ამერიკელებმა ის არშეუშვეს სანტიაგო-დე-კუბაში, მას შემდეგ რაც ესპანელები ჩაბარდნენ.

ესპანეთ-ამერიკის ომის დასრულების და ამერიკელების მიერ კუბის ოკუპაციის შემდეგ, გარსია 1898 წლის დეკემბერში გაემგზავრა აშშ-ში განმათავისუფლებელი არმიის ბედის გასარკვევად. კალიქსტო გარსია გარდაიცვალა პლევმონიით 59 წლის ასაკში, ის დროებით დაასაფლავეს შეერთებულ შტატებში არლინგტონის ეროვნულ სასაფლაოზე. მოგვიანებით გარსიას ნეშტი სამხედრო გემით *USS Nashville (PG-7)* ჩამოასვენეს კუბაში.

## ლიტერატურა 
* Castellano Garcia, Gerardo 1927. Tierras y Glorias de Oriente (Calixto Garcia Iñiguez) Editorial Hermes Havana
* Escalante Beaton, Anibal 1946 Calixto Garcia Su Campaña en el 95. Arrow Press Havana. 

## სქოლიო 
კატეგორია:კუბელები
კატეგორია:დაბადებული   4 აგვისტო
კატეგორია:დაბადებული 1839
კატეგორია:გარდაცვლილი 11 დეკემბერი
კატეგორია:გარდაცვლილი 1898
კატეგორია:ესპანელი გენერლები
მარტი (მრავალმნიშვნელოვანი)

სახელი **მარტი** შეიძლება აღნიშნავდეს:

* მარტი — გრიგორიანული კალენდრის მე-3 თვე
* მარტი — ქალაქი და მუნიციპალიტეტი კუბაში
საქართველოს მეფუტკრეობის სამეცნიერო-საწარმოო რესპუბლიკური გაერთიანება

**საქართველოს სსრ სასოფლო-სამეურნეო წარმოების სახელმწიფო კომიტეტის საქართველოს მეფუტკრეობის სამეცნიერო-საწარმოო რესპუბლიკური გაერთიანება**— სამეცნიერო-კვლევითი დაწესებულება. დაარსდა 1889 წელს თბილისში მეაბრეშუმეობის სადგურთან ერთად. 1936 წელს გამოეყო და მის ბაზაზე საქართველოს მეცხოველეობის სამეცნიერო-კვლევით ინსტიტუტში შეიქმნა მეფუტკრეობის განყოფილება. 1959 წელს კი დაარსდა დამოუკიდებელი დაწესებულება მეფუტკრეობის საცდელი სადგურის სახელწოდფებით, ხოლო 1976 წლიდან გადაკეთდა საქართველოს მეფუტკრეობის სამეცნიერო-საწარმოო რესპუბლიკური გაერთიანებად. ჰქონდა განყოფილებები: მომშენებლობის, დაავადებებთან ბრძოლის, პროდუქტთა ტექნოლოგიის, საკვების ბაზის, ეკონომიკური და ორგანიზაციის, ინფორმაციი. სადგურს ექვემდებარებოდა რამდენიმე საყრდენი პუნქტი საგარეჯოში, გარდაბანში, ჩოხატაურში, დუშეთსა და ბათუმში. სადგურმა შეიმუშავა მომთაბარეობასთან დაკავშირებული ტექნოლოგია და ასაწყობ-სდასაშლელი ხის სახლის ტიპი. გამოიკვლია ქართული ფუტკრის სხვადასხვა პოპულაციის გეოგრაფიული ასპექტები და შეადგინა რეკომენდაციები საუკეთესოთა მოშენებისათვის. რეგულარულად იკვლევდა ფუტკრის დაავადებათა გავრცელებას, მათ გამომწვევ მიზეზებს და წარმოებას აძლევდა საჭირო რეკომენდაციებს მკურნალობის ღონისძიებათა შესახებ. ჰქონდა ექსპერიმენტული საფუტკრეები.

## ლიტერატურა
კატეგორია:საქართველოს ყოფილი სამეცნიერო ორგანიზაციები
Sono cose che capitano

***Sono cose che capitano*** — იტალიელი მომღერალ და მუსიკოს ბიაჯო ანტონაჩის სადებიუტო ალბომი, რომელიც 1989 წლის 12 ივნისს გამოვიდა. მისი პროდიუსერები თავად ანტონაჩი და იტალიელი მუსიკოსები, რონი, ვინჩე ტემპერა და მასიმო ლუკა იყვნენ.

ალბომში შესული ყველა სიმღერის ავტორი ბიაჯო ანტონაჩია, გარდა სიმღერისა „Voglio vivere in un attimo“. ეს სიმღერა, რომელიც მის მეგობარ რონს ეკუთვნის, ანტონაჩიმ 1988 წელს სან-რემოს ფესტივალზე წარმოადგინა, ხოლო სიმღერა „Sono cose che capitano“-ის ნაწილი, რომლის სახელი თავად ალბომსაც ეწოდა, ასევე რონთან ერთადაა დაწერილი და ბიაჯო ყოველთვის მასთან ერთად ასრულებს. ალბომის წარმატება სინგლმა „Fiore“ განაპირობა, რომელიც შემდეგ ანტონაჩიმ სხვა კოლექციებშიც შეიყვანა.

## სიმღერების სია
#Che fretta c'è - 4:13
#Le mie donne - 3:46 
#Ci vediamo venerdì - 4:00
#Ti prenderò ballando - 3:40
#Lady - 3:33
#Voglio vivere in un attimo - 4:26
#Briciola - 3:53
#Sono cose che capitano - 3:50
#Zingarella - 2:26
#Ma che bella che sei - 4:18
#Fiore - 5:05
#Buona notte - 2:59

## სქოლიო
კატეგორია:პოპ-ალბომები
კატეგორია:ბიაჯო ანტონაჩის ალბომები
კატეგორია:1989 წლის სადებიუტო ალბომები
სან-ლუისი (სანტიაგო-დე-კუბა)

**სან-ლუისი** — ქალაქი და მუნიციპალიტეტი კუბაში, სანტიაგო-დე-კუბის პროვინციაში. მდებარეობს პროვინციულ დედაქალაქ სანტიაგო-დე-კუბიდან 19 კმ-ით ჩრდილოეთით. 

## ისტორია
ქალაქი 1827 წელს დაარსდა რანჩოების ადგილას. რკინიგზის გაყვანამ ძალზედ დააჩქარა სან-ლუისის განვითარების ტემპი და 1898 წელს მას მუნიციპალიტეტის სტატუსი მიენიჭა.

## დემოგრაფია
2004 წელს, მუნიციპალიტეტის მოსახლეობა 88 496 ადამიანს შეადგენდა. 498 კმ² ფართობზე მოსახლეობის სიმჭიდროვე იყო 177,7 ადამიანი კმ²-ზე.

## ეკონომიკა
მუნიციპალიტეტის ეკონომიკაში დიდ როლს ასრულებს რკინიგზა. მისდევენ სოფლის მეურნეობას, მოყავთ შაქრის ლერწამი, ყავა, ხილი. ასევე განვითარებულია მოპოვებითი სექტორი და მრეწველობა.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
საქართველოს მთათაშორისო ბარი

**საქართველოს მთათაშორისო ბარი**  — ამიერკავკასიის მთათაშორისო ბარის ნაწილი. სივრცობლივ ემთხვევა საქართველოს ბელტს.  დასავლეთ საქართველოში საქართველოს მთათაშორისო ბარი მოიცავს კოლხეთის დაბლობს (200 მ-მდე) და გორაკ-ბორცვიან მთისწინეთს (500 მ-მდე), იმერეთის მაღლობს (პლატო); აღმოსავლეთ საქართველოში — შიდა და ქვემო ქართლის ვაკეებს (300 — 700 მ-მდე), ალაზნის ვაკეს, ივრის ზეგანს (800—900 მ-მდე).  საქართველოს მთათაშორისო ბარის ზოგი აკუთვნის აგრეთვე დაბალი და საშუალო სიმაღლის ქედებს: კვერნაქები, საგურამო-იალნო, გომბორი.

ბარის დასავლეთ ნაწილში (კოლხეთი) ზღვის სუბტროპიკული ნოტიო ჰავაა, აღმოსავლეთში მშრალი და ზომიერად ნოტიო სუბტროპიკულია. იანვრის საშუალო ტემპერატურა ბარის დაბალ ნაწილში (გარდა შიდა ქართლის ვაკისა) ყველგან დადებითია, მთებზე — უარყოფითი. ატმოსფერული ნალექების მაქსიმუმი აჭარის სანაპიროზე 2000 მმ-ს აღემატება, აღმოსავლეთ საქართველოს ბარის უკიდურეს აღმოსავლეთში 400 მმ-ზე ნაკლებია.

მდინარეთა უდიდესი ნაწილი რიონისა და მტკვრის აუზებს მიეკუთვნება. უმრავლესობისათვის დამახასიათებელია გაზაფხულის წყალდიდობა და წყალამოვარდნები. კავკასიონის ზოგიერთი მდინარე მარადი თოვლისა და მყინვარების წყლითაც საზრდოობს. კოლხეთის მდინარეების ჩამონადენი 60-100 ლ-მდეა, აღმოსავლეთ საქართველოს ბარის უკიდურეს აღმოსავლეთ ნაწილში მცირდება 1-2 ლ-მდე ბარის დასავლეთ ნაწილში გავრცელებულია ჭაობის, ალუვიური, სუბტროპიკული ეწერი, ყვითელმიწა, წითელმიწა, ნეშომპალა-კარბონატული, ტყის ყომრალი ნიადაგები. ბარის აღმოსავლეთ ნაწილში ტყის ყავისფერი, ნეშომპალა-კარბონატული, შავმიწები, წაბლა, დამლაშებული, ტყის ყომრალი ნიადაგები. კოლხეთში შემორჩენილია კოლხური ტყე მარადმწვანე ქვეტყითა და ლიანებით. ძირითადია მურყანი, მუხა, რცხილა, წიფელი, არის წაბლიც.  ბარის აღმოსავლეთ ნაწილში ჯაგეკლიანი და ვაციწვერიანი სტეპები, არიდული ნათელი ტყეები, ჭალის ტყეები, მუხნარები, რცხილნარები და წიფელნარებია.

კოლხეთში ჩამოყალიბებულია ძირითადად ნოტიო სუბტროპიკების ვაკეთა ლანდშაფტები და ნოტიო სუბტროპიკების მორცვიანი მთისწინეთის ლანდშაფტები. აღმოსავლეთ საქართველოს ბარში — ზომიერად ნოტიო სუბტროპიკების ლანდშაფტები; მშრალი და ზომიერად მშრალი სუბტროპიკების ვაკეთა და ზეგნების ლანდშაფტები, ნოტიო ჰავიანი მთა-ტყის ლანდშაფტი.

## ლიტერატურა
კატეგორია:საქართველოს გეოგრაფია
ლაო-ძი

**ლაო-ძი** — ძვ.წ. VI საუკუნის ერთ-ერთი უდიდესი ჩინელი ფილოსოფოსი, რომლის ვინაობა ზუსტად დადგენილი არ არის. თავად სიტყვა „ლაო-ძი“ ნიშნავს მოხუც ფილოსოფოსს, მასწავლებელს. ამ ადამიანზე ათასგვარი ლეგენდა დადის. ამბობენ, რომ სიცოცხლის მიწურულს მან ხარზე ამხედრებულმა დატოვა სამშობლო ჩინეთი და გადაიხვეწა. ლაო-ძიმ კაცობრიობას „დაო დე ძინი“ უანდერძა, უზენაესი სიყვარულითა და სიკეთით რომ აღავსებდა ყოველ არსებას. თავად კი უსასრულობას და **დაოს** გაწყვდიადებულ, გასხივოსნებულ  წიაღს დაუბრუნდა. მისი სული სამყაროს მარადიულ სულში გაიმქვრა და გარდაიცვალა. მან აღასრულა ის, რასაც თავისი მოძღვრებით ქადაგებდა. ამიტომ გაამითიურეს და გააღვთიურეს მისი სახელი, ხოლო მის ბრძნულ წიგნს კაცობრიობიბის მარადიული საგანძური უწოდეს. დაო დე ძინმა საფუძველი ჩაუყარა ჩინეთის რელიგიურ-ფილოსოფიურ მიმდინარეობას დაოსიზმს. თავდაპირველად  დაოსიზმი მხოლოდ ფილოსოფიური მიმდინარეობა იყო, მაგრამ ახ.წ. მეორე საუკუნეში წარმოიშვა რელიგია რომელსაც ასევე დაოსიზმი უწოდეს.

## ლიტერატურა 
* 
* 
* 
* 

## რესურსები ინტერნეტში 
* 
* Stanford Encyclopedia of Philosophy: Laozi
* Internet Encyclopedia of Philosophy: Laozi
* Lǎozǐ Dàodéjīng Chinese + English + German, verbatim + analogous
* China Spirituality of Seeraa: The Biography of Lao Zi 
* Lao-Tuz Quotes

## სქოლიო
კატეგორია:ჩინელი ფილოსოფოსები
კატეგორია:გაღმერთებული ადამიანები
კატეგორია:გონების ფილოსოფოსები
მოტა ენა

**მოტა** — დაახლოებით 750-მდე კაცის მშობლიური ენა. გავრცელებულია ჩრდილო-აღმოსავლეთ ვანუატუში, კერძოდ, კუნძულ მოტაზე. 1979 წლის აღწერით ამ ენაზე 422 ადამიანი მეტყველებდა, ხოლო 2009 წელს ეს რიცხვი 683-მდე გაიზრდა. ამ ენაზე არ არსებობს არანაირი სერიოზული წერილობითი ნიმუში, ასევე არც ოფიციალური ენაა ვანუატუში, არაოფიციალურად მოტაზე მოლაპარაკენი ლათინურ ანბანს იყენებენ.

## ლიტერატურა
* Codrington, Robert H.; Palmer, Jim (1896), A Dictionary of the Language of Mota, Sugarloaf Island, Banks' Islands, with a short grammar and index, London: Society for Promoting Christian Knowledge
* François, Alexandre (2005), "Unraveling the history of the vowels of seventeen northern Vanuatu languages", Oceanic Linguistics, 44 (2): 443–504, doi:10.1353/ol.2005.0034, S2CID 131668754
* François, Alexandre (2012), "The dynamics of linguistic diversity: Egalitarian multilingualism and power imbalance among northern Vanuatu languages", International Journal of the Sociology of Language, 2012 (214): 85–110, doi:10.1515/ijsl-2012-0022, S2CID 145208588

კატეგორია:ვანუატუ
სეგუნდო-ფრენტე

**სეგუნდო-ფრენტე** () — ქალაქი და მუნიციპალიტეტი კუბაში, სანტიაგო-დე-კუბის პროვინციაში. მდებარეობს პროვინციის ჩრდილოეთ ნაწილში, სიერა-კრისტალის მთების სამხრეთ კალთებთან.

ადმინისტრაციული ცენტრი მდებარეობს დასახლება მაიარი-არიბაში. 1958 წლის მარტში, ფულხენსიო ბატისტას მთავრობის წინააღდმეგ ამბოხისას აქ გაიმართა შეტაკება რაულ კასტროს მეთაურობით. 

## დემოგრაფია
2004 წელს, მუნიციპალიტეტის მოსახლეობა 40 885 ადამიანს შეადგენდა. 540 კმ² ფართობზე მოსახლეობის სიმჭიდროვე იყო 75,7 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ლადისლავ ეგე

**ლადისლავ ეგე** (, ნამდვილი გვარი **ნადაში** Ladislav Nádaši; დ. 12 თებერვალი, 1866 დოლნი-კუბინი — გ. 2 ივლისი, 1940) — სლოვაკი მწერალი. ლიტერატურული მოღვაწეობა დაიწყო XIX საუკუნის ბოლოს. მის შემოქმედებას ასაზრდოებდა სლოვაკური ლიტერატურის რეალისტური ტრადიციები. მნიშვნელოვანი ნაწარმოებები შექმნა 1918 წლის შემდეგ.
მთავარი თხზულებებია ისტორიული რომანები *ადამ შანგალა* (1923-24), *სვატოპლუკი* (1928), *ცხოვრების გზით* (1930) და სხვა. სატირულ მოთხრობათა კრებულებში *კოზინსკის წისქვილი* (1931) და *მათ შორის* (1934). ავტორი ბურჟუაზიულ ზნე-ჩვეულებებს დასცინის.

## ლიტერატურა 
## სქოლიო 
კატეგორია:სლოვაკი მწერლები
კატეგორია:დაბადებული 1866
კატეგორია:მწერლები ანბანის მიხედვით
ვევერაო

**ვევერაო**  — მთავარი დასახლებული პუნქტი ვანუატუს პატარა კუნძულ მოტაზე. მოტას მოსახლეობის 30%-ზე მეტი სწორედ ვევერაოში ცხოვრობს. საუბრობენ ადგილობრივ ენაზე ასევე, ფლობენ ბისლამას, გარკვეულმა ნაწილმა იცის ასევე ინგლისური და ფრანგულიც.
კუბის ჰიმნი

**კუბის ჰიმნი** (La Bayamesa) — კუბის ეროვნული ჰიმნი. პირველად შეასრულეს ბაიამოსთან ბრძოლის დროს 1868 წელს. პერუჩო ფიგერედო, რომელიც ბრძოლაში მონაწილეობდა წერდა და თხზავდა სიმღერას. მელოდია, რომელსაც აგრეთვე *ლა-ბაიამესა* ეწოდება ფიგერედომ შეადგინა 1867 წელს. 1868 წელს კუბელმა ჯარისკაცებმა ბაიამოსთან ბრძოლაში ესპანელი მთავრისგან მიიღეს კაპიტულაცია. მოზეიმე ხალხმა ფიგერედოს სთხოვა ჰიმნის შექმნა მელოდიასთან ერთად. ორი წლის შემდეგ (1870 წელს) ფიგერედო ესპანელებმა დაატყვევეს და სიკვდილით დასაჯეს.

1893 წელს კომპოზიტორ ანტონიო როდრიგეს ფერეროს დაეკისრა მარშის საფუძველზე ჰიმნის დაწერა. ოფიციალურად ჰიმნი შემოიღეს 1902 წელს.

## ტექსტი

**¡Al combate corred Bayameses,**
**que la patria os contempla orgullosa;**
**no temáis una muerte gloriosa,**
**que morir por la patria es vivir!**

**En cadenas vivir es vivir**
**en afrenta y oprobio sumido.**
**Del clarín escuchad el sonido;**
**¡a las armas, valientes, corred!**

No temáis; los feroces Iberos
son cobardes cual todo tirano
no resisten al brazo Cubano;
para siempre su imperio cayó.

¡Cuba libre! Ya España murió,
su poder y su orgullo ¿do es ido?
¡Del clarín escuchad el sonido
¡¡a las armas!!, valientes, corred!

Contemplad nuestras huestes triunfantes
contempladlos a ellos caídos,
por cobardes huyen vencidos:
por valientes, supimos triunfar!

¡Cuba libre! podemos gritar
del cañón al terrible estampido.
¡Del clarín escuchad el sonido,
¡¡a las armas!!, valientes, corred!

## რესურსები ინტერნეტში
* კუბის ეროვნული ჰიმნი  
* ლა-ბაიამესა  
* კუბის ეროვნული ჰიმნი  

კატეგორია:კუბის ეროვნული სიმბოლოები
კატეგორია:ეროვნული ჰიმნები
მოტა

**მოტა** () — კუნძული წყნარ ოკეანეში, ბანქსის არქიპელაგში. შედის ვანუატუს შემადგენლობაში, ტორბის პროვინციაში. კუნძულზე ასევე მდებარეობს ვულკანი მოტა. 2009 წლის აღწერის მონაცემებით კუნძულის მოსახლეობა შეადგენდა 683 კაცს. მოსახლეობის უმეტესი ნაწილის მშობლიური ენა ადგილობრივი ენაა მოტა, რომელსაც ასევე მოტას უწოდებენ. კუნძულის ფართობია – 9,5 კმ². მოსახლეობა ჩართულია სოფლის მეურნეობაში.

## გეოგრაფია 
კუნძული მოტა მდებარეობს არქიპელაგ ახალი ჰებრიდების ჩრდილოეთ ნაწილში, ბანქსის კუნძულების ჯგუფში. ირგვლივ გარს არტყავს წყნარი ოკეანის წყლებით. მდებარეობს ვანუა-ლავას და მოტა-ლავას კუნძულებთან ახლოს (დაახლოებით 10,5 კმ-ში). უახლოესი მატერიკია — ავსტრალია, რომელიც მდებარეობს დაახლოებით 1300 კმ-ში.

კუნძული მოტა წარმოადგენს ვულკანურ პიკს დაშვებული კლდეებით. კუნძულების კოლონიზაცია ხდებოდა ხანგრძლივი საზღვაო გაცურვების შედეგად დიდი კანოებით, რომლებსაც შეეძლოთ მოეთავსებინათ 200 ადამიანამდე. მოგზაურებს ასევე თან მიჰყავდათ ზოგიერთი გამოსადეგი ცხოველი, მიჰქონდათ სასოფლო-სამეურნეო მცენარეების თესლი, რომლებსაც შემდგომში იყენებდნენ ახალ მიწებზე მოსავლის მისაღებად.

პირველი ქრისტიანი მისიონერები კუნძულ მოტაზე გამოჩნდნენ XIX საუკუნეში. ერთ-ერთი კუნძულზე მცხოვრები ყველაზე უფრო ცნობილი რელიგიური მოღვაწე ჯონკოლერიჯ პატესონია (), ანგლიკანი მისიონერი, რომელმაც გაატარა თავისი ცხოვრების რამდენიმე წელი სოფელ *ვევერაო*-ში. პირველი მელანეზიელი მღვდელი, მამა ჯორჯ სარავია (), წარმოშობით კუნძულ მოტადან იყო. ფაქტობრივად, მელანეზიაში მოტა იყო პირველი გაქრისტიანებული კუნძული, მიუხედავად იმისა, რომ ქრისტიანული მისია კუნძულ ანეიტიუმზე გამოჩნდა ერთი წლით ადრე, ვიდრე კუნძულ მოტაზე.

1906 წლის მარტში მოტა, როგორც ახალი ჰებრიდის სხვა კუნძულები, გახდა საფრანგეთის და დიდი ბრიტანეთის ერთობლივი სამფლობელო, ანუ არქიპელაგმა მიიღო ინგლის-საფრანგეთის კონდომინიუმის სტატუსი.

1980 წლის 30 ივნისს ახალი ჰებრიდის კუნძულებმა მიიღო დამოუკიდებლობა დიდი ბრიტანეთისაგან და საფრანგეთისაგან, და კუნძული მოტა გახდა ვანუატუს რესპუბლიკის ტერიტორია.

## მოსახლეობა 
2009 წლის აღწერის მონაცემებით კუნძულის მოსახლეობა შეადგენდა 683 კაცს.. ადგილობრივი მოსახლეობის ძირითადი საქმიანობაა — ნატურალური სოფლის მეურნეობა. მოსახლეობის ძირძველი სალაპარაკო ენაა მელანეზიური ენა *მოტა*, რომელზეც ლაპარაკობდნენ და ასწავლიდნენ სკოლებში პირველი მელანეზიელი ქრისტიანი მისიონერები.

მოტას სანაპიროზე განლაგებულია ექვსი სოფელი: *ტასმატე, ვევერაო, ლოტავანი, ტუკვეტაპი, ნავკვოე და ლივოტკეი*.

## რესურსები ინტერნეტში
* ვანუატუს კუნძულები 

## სქოლიო
კატეგორია:ვანუატუ
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:ვანუატუს კუნძულები
კატეგორია:კუნძულები ანბანის მიხედვით
ჟან კორბელი

**ჟან კორბელი** ( დ. 8 თებერვალი 1920, ლიონი, საფრანგეთი, — გ. 22 თებერვალი 1970, კუენკა, ესპანეთი) — ფრანგი გეოგრაფი. კარსტოლოგია-სპელეოლოგიის მკვლევარი. პროფესორი. თავისი მოღვაწეობა დაიწყო როგორც მასწავლებელმა და სპელეოლოგიის მოყვარულმა, მოგვიანებით დაკავდა კარსტის კვლევით. მონაწილეობა მიიღო შპიცბერგენზე ჩატარებულ ექსპედიციაში (ნორვეგია). ჟან კორბელი სპელეოლოგებისათვის აქვეყნებდა შრომებს ჟურნალებში. თავის ცხოვრების უდიდესი ნაწილი მოგზაურობაში გაატარა. მოიარა მთელი მსოფლიო, მათ შორის ანტარქტიდა, გრენლანდია, დიდი ბრიტანეთი, ესპანეთი, იტალია, კოსტა-რიკა და ა.შ. კარსტულ გამოკვლევებს ატარებდა პირენეებსა და ალპებში. 

გარდაიცვალა ესპანეთის მოყინულ გზაზე, საავტომობილო კატასტროფაში, 50 წლის ასაკში.

აღსანიშნავია, რომ ჟან კორბელმა 1970 წელს თავისთან ლაბორატორიაში ერთი წლის ვადით სამუშაოდ მიიწვია ქართველი სპელეოლოგი თამაზ კიკნაძე. ყველაფერი გადაწყვეტილი იყო, თუმცა პროფესორი კორბელი უბედური შემთხვევის შედეგად გარდაიცვალა და მიწვევაც გაურკვეველი ვადით გადაიდო. 1970-იან წლებში თამაზ კიკნაძემ გამოსცა მონოგრაფია: „არაბიკის მასივის კარსტისა და სპელეოლოგიის შესახებ“, სადაც პირველ გვერდზე ფრანგულად და რუსულად წერია: „ავტორი ამ წიგნს უძღვნის დიდი მეცნიერისა და ქართველი სპელეოლოგების მეგობრის პროფესორ ჟან კორბელის ხსოვნას“.

## რესურსები ინტერნეტში
* ჟან კორბელი 

## სქოლიო
კატეგორია:ფრანგი გეოგრაფები